open-index/open-wikipedia-markdown huggingface dataset:
Վիոլետա Իվանովա

} -->|| 8 օգոտսոսի 1986
|-
| 4102 Gergana || 15 հոկտեմբերի 1988
|-
| 4893 Seitter || 9 օգոստոսի 1986
|-
| 5950 Leukippos || 9 օգոստոսի 1986
|-
| (7079) Բաղդադ || 5 սեպտեմբերի 1986
|-
| 9732 Juchnovski || 24 սեպտեմբերի 1984
|-
| (9936) Ալ Բիրունի || 8 օգոստոսի 1986
|-
| 11852 Shoumen || 10 սեպտեմբերի 1988
|-
| 11856 Nicolabonev || 11 սեպտեմբերի 1988
|-
| (13498) 1986 PX || 6 օգոստոսի 1986
|-
| 14342 Iglika || 23 սեպտեմբերի 1984
|-
| (22283) 1986 PY || 6 օգոստոսի 1986
|-
|}

**Վիոլետա Իվանովա** (, ), բուլղար աստղագետ, աստերոիդների հայտնագործող։

Աշխատում է Բուլղարիայի գիտությունների ակադեմիայի Ռոժեն աստղադիտարանում։

1984-1988 թվականներին աստղագետներ Էրիկ Էլստ և Վլադիմիր Շկոդրովի հետ միասին հայտնագործել է ընդհանուր առմամբ 12 աստերոիդ, որոնցից մեկը հայտնաբերել է ինքնուրույն։

Որպես երախտագիտության նշան իր ավանդի համար՝ աստերոիդներից մեկին տրվել է նրա անունը՝ (4365) Իվանովա։

## Տես նաև
# Լյուբոշ Կոհոուտեկ
# Լենկա Կոտկովա
# Յանա Տիխա

## Ծանոթագրություններ

## Արտաքին հղումներ
* 

Կատեգորիա:Բուլղարացի աստղագետներ
Չելսի (Լոնդոնի շրջան)

**Չելսի** (), Լոնդոնի պատմական շրջաններից (բորոներից) մեկը, որը հռչակված է իր հարստոթյամբ, ճոխությամբ, կոսմոպոլիտական բնույթով։ Նախկինում եղել է Մեծ Բրիտանիայի մայրաքաղաքի հարավարևմտյան արվարձանը, ունեցել է բոհեմական բնակավայրի համարում։ Ներկայումս մտնում է «Քենսինգտոն և Չելսի» վարչական շրջանի կազմի մեջ։ Համբավված է իր հարուստ, անվանի բնակիչներով, ճոխ ու շքեղ խանութներով, ֆուտբոլային նույնանուն ակումբով։ Լոնդոնի էլիտար, բարձրահամբավ (պրեստիժային) շրջաններից է, որտեղ անշարժ գույքի գները չափազանց բարձր են։

## Ստուգաբանություն
Ուսումնասիրողների կարծիքով «Չելսի» անվանումը առաջացել է հին անգլերեն արմատից, որը նշանակել է «գետափնյա նավամատույց»։

## Պատմություն
Սկզբնական շրջանում Չելսին գյուղական բնակավայր է եղել, 19-րդ դարում ձեռք է բերել Լոնդոնի բոհեմական թաղամասի համբավ (այդտեղ են ապրել նկարիչներ Ջ. Մ. Ու. Թրները, Ջեյմս Ուիսթլերը և այլք)։

20-րդ դարի վաթսունական թվականներին՝ լոնդոնյան սվինգի տարիներին, Չելսին Քինգս Ռոուդի հետ մեկտեղ հայտնվել է իրադարձությունների կենտրոնում։ Դրանից մոտավորապես մեկ տասնամյակ անց այստեղ Sex Pistols-ի մենեջեր Մալկոլմ Մաքլարենի և մոդելավորող Վիվիեն Վեստվուդի գլխավորությամբ ծնունդ է առել փանք շարժումը։ Այդ ժամանակներում Չելսիում էին բնակվում Beatles և Rolling Stones հանրահայտ երաժշտախմբերի անդամներ Բրայան Ջոնսը, Միք Ջագերը, Քիտ Ռիչարդսը։ Իրենց կյանքի որոշ ժամանակահատված այս թաղամասում են ապրել նաև Մարկ Տվենը, Օսկար Ուայլդը, Մարգարետ Թետչերը, Քայլի Մինոուգը և անվանի այլ անձինք։

## Համբավավոր բնակիչներ
Ստորև բերված է Չելսիում բնակված նշանավոր մարդկանց ոչ լրիվ ցանկը.

* Բրայան Ադամս
* Լիլի Ալեն
* Ֆրենսիս Բեկոն
* Ջեյմի Բել
* Ջոն Բեթչեման 
* Դըրք Բոգարդ 
* Ուիլյամ Բոյդ 
* Էրիկ Քլեփտոն 
* Սթիվ Քլարկ 
* Ագաթա Քրիստի
* Ջոնի Դեփ
* Ջորջ Դիվայն
* Բերնի Էքլսթոուն
* Ջորջ Էլիոթ
* Ջուդի Գառլենդ 
* Բոբ Գելդոֆ
* Դեյվիդ Լլոյդ Ջորջ 
* Հյու Գրանտ
* Մայքլ Հաթչենս
* Միք Ջագեր
* Հենրի Ջեյմս
* Մարկ Նոպֆլեր
* Բոբ Մարլի 
* Քայլի Մինոուգ
* Թոմաս Մոր
* Գվինեթ Փելթրոու 
* Էդդի Ռեդմեյն
* Նիք Ռոուդս 
* Ջերալդ Սքարֆ 
* Մարկ Շաթլուորթ 
* Քրիս Սքվայր
* Ալջերնոն Չարլզ Սուինբըրն 
* Մարգարետ Թետչեր 
* Ուիլֆրեդ Թեսայգեր
* Ու. Թըրներ 
* Ջեյմս ՄաքՆիլ Ուիսթլեր 
* Օսկար Ուայլդ 
* Մարկ Տվեն 
* Բրեմ Սթոքեր 
* Ռոման Պոլանսկի
* Ջ. Ռ. Ռ. Թոլքին
* Քերոլ Ռիդ
* Քեյջի Դանլոփ

## Պատկերասրահ

Royal Hospital, Chelsea.jpg|
Chelsea 006 to 008.jpg|
Royal army medical college 1.jpg
Chelsea bridge 1.jpg
Joking Apart - Marks flat.jpg


## Ծանոթագրություններ

## Գրականություն
* 
* 
* 
* 

## Արտաքին հղումներ
* ''Chelsea, The Fascination of London'' by G. E. Mitton
* LivingBorough – Chelsea via articles, images and videos
* Digital Public Library of America. Works related to Chelsea, London, various dates
* Chelsea Independent College 

Կատեգորիա:Անգլիայի բնակավայրեր
Կատեգորիա:Լոնդոն
Կատեգորիա:Լոնդոնի աշխարհագրություն
Կատեգորիա:Լոնդոնի շրջաններ
Redbone (երգ)

**«Redbone»**, ամերիկացի ռեփեր Դոնալդ Գլովերի սինգլը, որը հայտնի է *Childish Gambino* կեղծանունով։ Թողարկվել է 2016 թվականի նոյեմբերի 17-ին «Awaken, My Love!» երրորդ ստուդիական ալբոմից։ Առաջադրվել է *Grammy Award* մրցանակի երեք անվանակարգում, ներառյալ *[[Գրեմմի տարվա ձայնագրության համար|Record of the Year]]*-ը 60-րդ արարողության ժամանակ, որոնցից նա հաղթել Է *Best Traditional R&B Performance* անվանակարգում։ 2021 թվականին երգը ներառվել է բոլոր ժամանակների 500 մեծագույն երգերի ցանկում՝ ըստ Rolling Stone ամսագրի (№ 383)։

## Կոմերցիոն հաջողություն
«Redbone»-ը կոմերցիոն մեծ հաջողություն չի ունեցել ԱՄՆ-ում, որտեղ իր դեբյուտը կատարել է միայն 75-րդ հորիզոնականում ամերիկյան Billboard Hot 100 հիթ-շքերթում  2016 թվականի դեկտեմբերի 10-ին։ Բայց ավելի ուշ երգը անսպասելիորեն կրկին հայտնվել է հիթ-շքերթում և հասել 12-րդ հորիզոնականին 2017 թվականի օգոստոսի 19-ին՝ դառնալով բարձրագույն նվաճում կատարողի կարիերայում այն ժամանակ և առաջին թրեքը top 20-ի լավագույն քսանյակում (ավելի ուշ ավելի բարձր արդյունքի է հասել «This Is America» սինգլը); Երգը նաև դարձել է Գամբինոյի առաջին չարթփոփերը մեծահասակների R&B սոուլ-չարթում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*
Սպասեք կապավորին

**«Սպասեք կապավորին»** (), 1979 թվականի սովետական ռազմական ֆիլմ, որը նկարահանել է ռեժիսոր Օթար Կոբերիձեն Գրիգորի Զբանացկիիի սցենարով, որը պատերազմի տարիներին եղել էր Շչորսի անվան պարտիզանական միավորման հրամանատար։

## Սյուժե
1941 թվական, Երկրորդ համաշխարհային պատերազմ։ Ֆաշիստների կողմից գրավված Ուկրաինայի տարածքում գործում է միջազգային պարտիզանական ջոկատ։ Ջոկատի գործողության տարածքում է գտնվում հատկապես գաղտնի առաքման ճամբարը, որը ստեղծվել է աշխատողներին ընտրելու և Գերմանիա ուղարկելու համար։ Բայց պարտիզանները չեն կարող լուրջ ջանքեր գործադրել այն ոչնչացնելու համար. զենքով գաղտնի խորհրդային պահեստի գտնվելու վայրը պետք է հայտնի կապավորը, որի ժամանումը հետաձգվում է անորոշ ժամանակով։ Պահեստի գոյության մասին իմանում են նաև գերմանացիները և գեստապոյի քննիչ Նետցերը նրա գտնվելու վայրը պարզելու գործողություն է իրականացնում։ Պարտիզաններն իրենց մարդուն ուղարկում են նացիստների կողմից գրավված գյուղ՝ հետախուզելու համար։ Իմանալով, որ Նետցերը մոտեցել է պահեստի վայրի մասին հանելուկի լուծմանը, պարտիզանները որոշում են առևանգել նրան, ինչը նրանց հաջողվում է։ Բայց հիմա նրանք պետք է զենքով պահեստ հասնեն ավելի շուտ, քան կհասցնեն դա անել գեստապոյականները։

## Դերերում
* Իոսիֆ Ջաչվլիանի – *Ավթանդիլ, Միտյա
* [[Սվետլանա Տոմա]] – *Սվետլանա
* Ալեքսանդր Դենիսով – *Ռոման Պոլիշչուկ
* Նատալյա Սումսկայա – *Մարինա Կարպովնա Պոլիշչուկ, ուսուցիչ, Ռոմանի կինը
* Վլադիմիր Չուբարև – *Անդրեյկա
* Իվան Բոնդար – *Սերգեյ
* Օթար Կոբերիձե – *պարտիզանական ջոկատի հրամանատար
* Վլադիմիր Տալաշկո – *Բելյաև, պարտիզանական ջոկատի հանձնակատար
* Վլադիմիր Ալեքսեենկո – *Տարաս Պետրովիչ, պարտիզանական ջոկատի կապավոր
* Իվան Մատվեև – *Կլիմչուկ, պարտիզան
* Վիլորի Պաշչենկո – *Կոնդրատև, պարտիզան
* [[Վլադիմիր Աբազոպուլո]] – *պարտիզան
* Վիկտոր Պանչենկո – *պարտիզան
* Ալեքսանդր Տոլստիխ – *պարտիզան
* Յանիս Մելդերիս – *Նետցեր, հաուպտշտուրմֆյուրեր
* Միխայիլ Գոլուբովիչ – *Դմիտրո, պոլիցայ
* Վալենտին Գրուդինին – *պոլիցայ
* Յուրի Դուբրովին – *պոլիցայ
* Ալբերտ Պեչնիկով – *գերմանացի սպա
* Վերա Սարանովա – *թարգմանիչ գեստապոյում
* Վոկալը՝ Նինա Մատվիենկոյի

## Քննադատություն
Քննադատները բացասական վերաբերմունք են հայտնել ֆիլմի դրամատիկական էպիզոդներին հակասող որոշ տեսարանների պայմանական-խաղարկային տոնայնությունը․ փորձառու ֆաշիստ սպան անմիջապես ընկնում է գյուղացի աղջկա՝ Սվետլանայի կախարդանքի տակ և ընկնում ծուղակը, կապավոր Ռոմանը ոչ պակաս հեշտությամբ թամբում է ձին և փախչում ոստիկաններից, չնայած թվում էր, թե կռվից հետո նրանք պետք է զգոնությամբ հսկեին նրան։

## Ծանոթագրություններ

## Գրականություն
* Ждите связного // Советские художественные фильмы. Аннотированный каталог (1978—1979) / Мария Павлова. — М.։ Нива России, 1998. — 3 стр. — стр. 213

## Արտաքին հղումներ
* Ждите связного  // Минкультуры России

Կատեգորիա:1979 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կոկորդիլոսը և երեխան

**«Կոկորդիլոսը և երեխան»** (կոկորդիլոսիտ, կոկորդիլոսի երկընտրանքը), տրամաբանական պարադոքս (սոֆիզմ), որը հիմնված է ինքնահաստատման վրա։ Հեղինակությունը վերագրվում է Կորաքսին։ Իր կառուցվածքով սոֆիզմը հիշեցնում է ավելի հայտնի ստախոսի պարադոքսը և Էվատլոսի պարադոքսը։

## Ձևակերպում
Կոկորդիլոսը գետի ափին կանգնած եգիպտացի կնոջից խլել է նրա երեխային։ Կոկորդիլոսը երեխային վերադարձնելու խնդրանքին պատասխանում է կոկորդիլոսի արցունք թափելով։

— Քո դժբախտությունը հուզեց ինձ, և ես քեզ հնարավորություն կտամ հետ ստանալ երեխային։ Գուշակիր՝ ես նրան կտամ քեզ, թե ոչ։ Եթե ճիշտ պատասխանես, երեխային կվերադարձնեմ։ Եթե չկռահես, ես նրան չեմ տա։

Մտածելով՝ մայրը պատասխանում է։

— Դու երեխային չես տա ինձ։

— Դու նրան չես ստանա, — եզրափակում է կոկորդիլոսը։— Դու կամ ասացիր ճշմարտությունը, կամ սուտ։ Եթե այն, որ ես երեխային չեմ տալիս, ճիշտ է, ես նրան չեմ տա, քանի որ հակառակ դեպքում ասվածը ճիշտ չի լինի։ Եթե  ասվածը ճիշտ չէ, նշանակում է, որ դու չես կռահել, և ես երեխային չեմ տա ըստ պայմանավորվածության։

Այնուամենայնիվ, մոր համար այս պատճառաբանությունը համոզիչ չէր թվում։

— Բայց եթե ես ճշմարտությունն ասեի, դու ինձ կտայիր երեխային, ինչպես մենք պայմանավորվեցինք։ Եթե ես չգուշակեի, որ դու չես տա երեխային, ապա դուս պետք է նրան ինձ տայիր, հակառակ դեպքում իմ ասածը սուտ չի լինի։

Ով է ճիշտ՝ մա՞յրը, թե՞ կոկորդիլոսը։ Ինչ է պարտավորեցնում կոկորդիլոսին իր տված խոստումը։ Որ նա պետք էերեխային տա կամ, ընդհակառակը, նրան չտա։ Երկուսին էլ միաժամանակ։ Այս խոստումը ներքուստ հակասական է, և այդպիսով անիրագործելի է տրամաբանության օրենքների պատճառով։

## Այլ ձևակերպում
Միսիոները հայտնվել է մարդակերների մոտ հենց ճաշի ժամանակ։ Նրան թույլ են տալիս ընտրել, թե ինչ ձևով ուտեն իրեն։ Դրա համար նա պետք է ասի որևէ արտահայտություն այն պայմանով, որ եթե այդ արտահայտությունը ճշմարիտ լինի, նրանք կեփեն, իսկ եթե դա կեղծ լինի, կտապակեն։

Ի՞նչ պետք է ասի միսիոները։

Նա պետք է ասի․ «Դուք ինձ կտապակեք»։ Եթե նրան  իսկապես տապակեն, կպարզվի, որ դա ճշմարտություն է, ինչը նշանակում է, որ նրան պետք է եփեին։ Եթե նրան եփեն, նրա հայտարարությունը կեղծ կլինի, և նրան պետք է տապակեին։ Մարդակերները ելք չեն ունենա։

## Ծանոթագրություններ

## Գրականություն
* Гарднер М. А ну-ка, догадайся!։ Пер. с англ. = Aha! Gotcha. Paradoxes to puzzle and delight. — М.։ Мир, 1984. — С. 19—20. — 213 с.

Կատեգորիա:Պարադոքսներ
Լեոնարդ Կորնոշ

}  -->|| 16 օգոստոսի 1997
|- 
| (13370) Juliusbreza || 7 նոյեմբերի 1998
|- 
| (15376) Martak || 1 փետրվարի 1997 
|- 
| (21802) Svoren || 6 հոկտեմբերի 1999
|- 
| (22469) 1997 CP || 2 փետրվարի 1997 
|- 
| (22558) Mladen || 22 ապրիլի 1998
|- 
| (24862) Hromec || 27 փետրվարի 1996 
|- 
| (24974) Macuch || 21 ապրիլի 1998 
|- 
| (28753) 2000 HA || 18 ապրիլի 2000 
|- 
| (29824) Kalmancok || 23 փետրվարի 1999 
|- 
| (33129) Ivankrasko || 1 փետրվարի 1998 
|- 
| (33158) Rufus || 26 փետրվարի 1998 
|- 
| (39880) Դոբշինսկի || 15 մարտի 1998 
|- 
| (43925) 1996 DB || 27 փետրվարի 1996 
|- 
| (48729) 1997 AG || 14 հունվարի 1997
|- 
| (53910) Janfischer || 6 ապրիլի 2000 
|- 
| (58819) 1998 HF || 21 ապրիլի 1998 
|- 
| (59389) 1999 FF || 24 մարտի 1999 
|- 
| (59419) Presov || 9 ապրիլի 1999
|- 
| (67019) 1999 XF || 13 դեկտեմբերի 1999 
|- 
| (69461) 1996 UA || 24 հոկտեմբերի 1996 
|- 
| (73974) 1998 BT || 29 հունվարի 1998 
|- 
| (74424) 1999 BN || 17 հունվարի 1999 
|- 
| (79361) 1997 DA || 16 փետրվարի 1997
|- 
| (80009) 1999 GD || 8 ապրիլի 1999 
|- 
| (96379) 1998 BH || 18 հունվարի 1998 
|- 
| (100704) 1998 BG || 17 հունվարի 1998 
|- 
| (102626) 1999 VY || 15 նոյեմբերի 1999 
|- 
| (120767) 1998 BS || 27 հունվարի 1998
|- 
| (121336) 1999 TF || 6 հոկտեմբերի 1999
|- 
| (125372) 2001 VE || 15 նոյեմբերի 2001
|- 
| (129617) 1998 BV || 30 հունվարի 1998 
|- 
| (145779) 1998 CC || 1 փետրվարի 1998
|- 
| (216921) 1996 VC || 9 նոյեմբերի 1996 
|- 
| (257522) 1997 RH || 11 սեպտեմբերի 1997
|-
| (288471) 2004 FF || 18 մարտի 2004
|-
| (310449) 2000 LC || 4 հունիսի 2000
|-
|}

**Լեոնարդ Կորնոշ** (, ), սլովակ աստղագետ և աստերոիդների հայտնագործող, որն աշխատում է Մոդրայի աստղադիտարանում։ Որպես դասախոս աշխատել է Կոմենսկու անվան համալսարանում։ 1996-2001 թվականներին այլ սլովակ աստղագետների հետ միասին հայտնաբերել է ընդհանուր առմամբ 37 աստերոիդ։

23899 Կորնոշ աստերոիդը, որը հայտնաբերվել է LONEOS-ի կողմից Անդերսոն-Մեսա կայանում 1998 թվականին, կոչվել է Լեոնարդ Կորնոշի անունով։ Պաշտոնական անվանումը հրապարակվել է Փոքր մոլորակների կենտրոնի կողմից 2014 թվականի հուլիսի 12-ին (M. P. C. 89082)։

## Տես նաև
* Ադրիան Գալադ
* Ուլրիկա Բաբյակովա
* Ալեքսանդեր Պրավդա

## Ծանոթագրություններ

Կատեգորիա:Աստերոիդ հայտնաբերողներ
Կատեգորիա:Սլովակ աստղագետներ
United Front Games

**United Front Games**, կանադական մասնավոր ընկերություն, որի գլխավոր գրասենայկը տեղակայված է Վանկուվերում, զբաղվում է համակարգչային խաղերի մշակմամբ։ United Front Games աշխատել են EA Black Box, Rockstar Vancouver, Radical Entertainment և Volition, Inc-ի նախկին աշխատակիցներ, ովքեր զբաղվում են բաց աշխարհով խաղերի մշակմամբ։ Ընկերությունը փակվեց 2016 թվականի հոկտեմբերի 17-ին։

## Պատմություն
United Front Games ընկերությունը հիմնադրվել է 2007 թվականին։ Ընկերության առաջին խաղը դարձավ ModNation Racers-ը, որն իրենից ներկայացնում է ավտոմրցարշավ, որն անց է կացվում խաղացողների կողմից մշակված դաշտերում։ Խաղի մշակումը սկսել է 2008 թվականին, իսկ խաղը թողարկվել է 2010 թվականի մայիսին՝ PlayStation 3 և PlayStation Portable-ի համար։ PlayStation Portable-ի համար նախատեսված տարբերակը մշակվել է SCE San Diego Studio-ի կողմից, իսկ երկու տարբերակների համար նախատեսված խաղերը հրապարակվել է Sony Computer Entertainment-ի կողմից։

2012 թվականի օգոստոսի 14-ին թողարկվեց Sleeping Dogs խաղը, որն իրենից ներկայացնում էր True Crime-ի շարունակությունը։ 2012 թվականի նոյեմբերին կայացավ LittleBigPlanet Karting խաղի թողարկումը, որը մշակվել է Media Molecule-ի հետ համագործակցության արդյունքում։

2016 թվականի հոկտեմբերի 17-ին ստուդիան հայտարարեց փակման մասին։

## Մշակված խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Գավի

**Պաբլո Մարտին Պաես Գավիրա** (, ), առավելապես հայտնի է որպես **Գավի**, իսպանացի ֆուտբոլիստ, որը կիսապաշտպանի դիրքում հանդես է գալիս Լա լիգայի «Բարսելոնա» ակումբում և Իսպանիայի ֆուտբոլի ազգային հավաքականում։

## Ակումբային կարիերա
### Վաղ շրջանի կարիերա
Գավին ծնվել է Իսպանիայի հարավային Անդալուսիա երկրամասի Լոս Պալասիոս ի Վիլյաֆրանկա բնակավայրում, որտեղ էլ սկսել է իր մասնագիտական կարիերան (տեղի «Լա Լիարա Բալոմպիե» ակումբում)։ Իր հայրենի ակումբում 2 տարի (2010-2012) անցկացնելուց հետո երիտասարդ Պաբլոն տեղափոխվել է «Ռեալ Բետիս»-ի երիտասարդական ակադեմիա, որտեղ նա անցկացրել է երկու մրցաշրջան։ «Ռեալ Բետիս»-ի երիտասարդական թիմում վերջինս դարձել է 95 գոլերի հեղինակ։

### «Բարսելոնա»
#### Երիտասարդական կարիերա
2015 թվականին՝ 11 տարեկան հասակում, նա համաձայնագիր է կնքել «Բարսելոնա» ֆուտբոլային ակումբի հետ։

2020 թվականի սեպտեմբերին Գավին ստորագրել է իր առաջին պրոֆեսիոնալ պայմանագիրը կատալոնական ակումբի հետ, որից անմիջապես հետո մինչև 16 տարեկանների թիմից տեղափոխվել է մինչև 19 տարեկանների բլոկ։ «Բարսելոնա B»-ում իր նորամուտը երիտասարդ ֆուտբոլիստը նշել է 2021 թվականի փետրվարի 21-ին՝ «Օսպիտալետ» ֆուտբոլային ակումբի դեմ դիմակայությունում, որն ավարտվեց «6-0» հաշվով հօգուտ կատալոնացիների։

Իր առաջին գոլը «Բարսելոնա B»-ում Գավին հեղինակել է նույն տարվա մարտի 14-ին՝ «Էսպանյոլ B»-ի դեմ հանդիպման ժամանակ (1-0)։

#### 2021–22 մրցաշրջան
2020-21 մրցաշրջանում երկու անգամ «Բարսելոնա B»-ի կազմում հանդես գալուց հետո՝ Գավին առաջխաղացվում է մեծահասակների ընտրանի՝ նոր մրցաշրջանի մեկնարկից առաջ առաջին թիմի հետ մինչմրցաշրջանային ընկերական խաղերի համար «Խիմնաստիկ դե Տարագոնա»-ի և «Ժիրոնա»-ի դեմ հաղթանակներում լավ ելույթներից հետո Գավին առաջ է անցում Թիկչի Պուչից և ամրապնդում իր դիրքերը Ռոնալդ Կումանի թիմում։ Հաջորդիվ, երիտասարդ ֆուտբոլիստը լավագույնս դրսևորում է իր մարզավիճակը գերմանական «Շտուտգարտ»-ի դեմ դիմակայությունում կատալոնական ակումբի «3-0» հաշվով հաղթանակի ժամանակ։ Այս հանդիպումից հետո ֆուտբոլասերները նրան սկսում են համեմատել «Բարսելոնա» ակումբի լեգենդ Չավիի հետ։

2021 թվականի օգոստոսի 29-ին նա անցկացնում է իր առաջին պաշտոնական հանդիպումը «Բարսելոնա» ՖԱ կազմում՝ Լա Լիգայի առաջնության «Բարսելոնա-Խետաֆե» հանդիպման 73-րդ րոպեին փոխարինելով Սերխե Ռոբերտոյին։ Դեկտեմբերի 18-ին նա հեղինակում է իր առաջին գոլը ակումբի կազմում և գոլային փոխանցում կատարում «Էլչե»-ի դեմ տնային հաղթանակում (3-2)։

## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բարսելոնայի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Մերլին Մելցեր

**Մերլին Մելցեր** (, ), ամերիկացի մաթեմատիկոս և համակարգչային ծրագրավորող, եղել է ԷՆԻԱԿ առաջին ընդհանուր նշանակության էլեկտրոնային թվային համակարգիչի առաջին ծրագրավողներից մեկը։

## Կենսագրություն
Մերլին Ուեսկոֆը (ծննդյան անուն) ծնվել է 1922 թվականին Ֆիլադելֆիայում, Փենսիլվանիա։ 1942 թվականին ավարտել է Թեմփլի համալսարանը։ Նույն թվականին նա աշխատանքի է ընդունվել Մուրի Էլեկտրատեխնիկայի դպրոց՝ եղանակի հաշվարկներ կատարելու համար, քանի որ նա փայլուն աշխատում էր հաշվիչ մեքենայի վրա։ Երկրորդ համաշխարհային պատերազմի ընթացքում Մերլինը տեղափոխվել է այլ բաժին, որը զբաղվում էր ձգաբանության հետագծերի հաշվարկով։ 1945 թվականին Մերլինը և հինգ այլ աղջիկներ ընտրվել են  ԷՆԻԱԿ առաջին ընդհանուր նշանակության էլեկտրոնային թվային համակարգիչի ծրագրավորողներ։

1947 թվականին Մերլինն ամուսնության պատճառով լքել է ծրագրավորողների խումբը․ նա ամուսնացել է բժիշկ Ֆիլիպ Մելցերի հետ և կրել վերջինիս ազգանունը։ Դրանից հետո նա կամավոր աշխատանք է կատարել գրադարանում, կիրակնօրյա դպրոցում և տուն առաքման ծառայությունում։ Իր կյանքի վերջին չորս տարիներին Մերլինը մոտ 500 գլխարկ է գործել «Սյուզան Գ. Կոմեն» կազմակերպության համար՝ քիմիաթերապիայի արդյունքում մազերը կորցրած կանանց համար։

Մերլին Մելցերը մահացել է 2008 թվականի դեկտեմբերի 7-ին, Յարդլի քաղաքում (Փենսիլվանիա), որտեղ նա ամուսնու հետ մշտապես ապրում էր 1957 թվականից։

## Հիշատակում
*1996 թվականին լույս է տեսել «ԷՆԻԱԿ-ի կանայք» գիրքը
*1997 թվականին Մերլին Մելցերի և նրա հինգ կին գործընկերների անուններն ընդգրկվել են «Կանայք տեխնոլոգիաների ոլորտում» միջազգային փառքի սրահում
*մինի|265x265փքս|Կանայք աշխատում են ԷՆԻԱԿ համակարգչով2010 թվականին Էկրան Է բարձրացել ամերիկյան «Հույժ գաղտնի գեղեցկուհիներ. Երկրորդ համաշխարհային պատերազմի կին ծրագրավորաղները» վավերագրական ֆիլմը։

## Ծանոթագրություններ

## Արտաքին հղումներ
* Мэрлин Мельцер  на сайте *ethw.org
* [https://web.archive.org/web/20120810003327/http://www.frauen-informatik-geschichte.de/index.php?id=63 Die ENIAC-Programmiererinnen]  на сайте *frauen-informatik-geschichte.de

Կատեգորիա:Ամերիկացի ծրագրավորողներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի ճարտարագետներ
Կատեգորիա:Ամերիկացի կին համակարգչային գիտնականներ
Կատեգորիա:21-րդ դարի ամերիկացի կանայք
NGC 762

**NGC 762** (այլ նշանակումներ՝ **MCG -1-6-6**, **MK 1012**, **IRAS01544-0538**, **PGC 7322**), ձողիկով պարուրաձև գալակտիկա (SBa) Կետի համաստեղությունում։

Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

Գալակտիկայում նկատվում է ուլտրամանուշակագույն ճառագայթման ավելացում, ուստի այն դասակարգվում է որպես Մարգարյան գալակտիկա։

1988 թվականին գալակտիկայում հայտնաբերվեց գերնոր աստղի պայթյուն, որը ստացավ SN1988ab անվանումը։ Գերնոր աստղն հայտնաբերվել է 1988 թվականի դեկտեմբերի 4-ին 15,6m փայլով (R ֆիլտրով), առավելագույնից հետո։ Այն գտնվում էր գալակտիկայի միջուկից 33" արևմուտք և 5" դեպի հյուսիս՝ պարուրաձև թևի արտաքին եզրին։

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 762

0762
Կատեգորիա:Կետ (համաստեղություն)
Կատեգորիա:Մարգարյանի գալակտիկաներ
Unity Technologies

**Unity Software Inc.**, (ավելի հայտնի է ինչպես՝ **Unity Technologies**), ամերիկյան ընկերություն, որը զբաղվում է համակարգչային խաղերի մշակմամբ, ինչպես նաև հայտնի է իր Unity լիցենզավորված խաղային շարժիչով։ Հիմնադրվել է 2004 թվականի օգոստոսի 2-ին որպես՝ **Over Edge I/S**, և դարձել է **Unity Technologies ApS**-ի ենթաբաժին 2006 թվականին։ Ընկերությունը տեղակայված է Սան Ֆրանցիսկոյում, և 2009 թվականից կրում է **«Unity Technologies SF»** անվանումը։

## Պատմություն
Հիմնադրվել է 2004 թվականին Դեյվիդ Հելգասոնի, Նիկոլա Ֆրենսիսի և Յոհան Անտեյի կողմից Կոպենհագենում։ Առաջին խաղը դարձավ GooBall-ը, որը հաջողությա չհասավ։ Այդ պատճառով խումբը որոշեց ստեղծել խաղային շարժիչ, որը կարող էին օգտագործել բոլորը հասանելի գնով։ Unity Technologies-ը ֆինանսավորում ստացավ այնպիսի ընկերություններից ինչպիսիք են՝ Sequoia Capital, WestSummit Capital և iGlobe Partners-ը։

Ընկերության նպատակ խաղերի մշակման հեշտացնում էր, որը թույլ կտար ստեղծել 2D և 3D խաղեր ավելի հեշտ տարբերակով։ 2008 թվականին, երբ սկսեց հայտնիություն հավաքել iPhone-ը, Unity-ն դարձավ առաջինն այն ընկերություններից, որոնք աջակցում էին IOS օպերացիոն համակարգը։ Ներկա պահին Unity-ին աջակցում է ավելի քան 24 պլատֆորմ, այդ թվում՝ Windows, Oculus Rift, PlayStation 4, Linux, Android։

2010 թվականին IBM սկսեց ուսումնասիրել Unity 3D մոդելը, դիտարկիչի համար 3D խաղերի պատրաստման համար։

2012 թվականի ապրիլին Unity-ին ուներ ավելի քան 1 միլլիոն գրանցված մշակողներ, որոնցից 300 000-ը օգտագործում էին Unity-ին իրենց ամեն ամսյանախագծերում։ 2015 թվականի ապրիլին գրանցված օգտատերերի թիվը հասավ 4,5 միլլիոնի, որոնցիցն 1 միլլիոնը համարվում էին ավտիվ օգտատերեր։ Բջջային խաղերի մշակողների 47%-ը օգտագործում էր Unity։

2010 թվականի նոյեմբերի 10-ին թողարկվեց Unity Asset Store-ը, որն իրենից ներկայացնում էր առցանց խանութ Unity օգտատերերի համար։ 2014 թվականի ապրիլին խանութն ուներ ավելի քան 600 000 գրանցված օգտատեր և ավելի քան 500 000 ներբեռված նյութեր ամեն ամիս։

2014 թվականի մարտին, Unity-ին գնեց Applifier-ը, ընկերություն, տրամադրում է բջջային կապ Հելսինկիում։

2014 թվականին կայացավ ևս երկու գնում՝ Playnomics պլատֆորմ, որը զբաղվում էր տվյալների վիճակագրությամբ մշակողների համար (հայտնի է ինչպես՝ Unity Analytics) և Tsugi-ին, որը տրամադրում էր ինտեգրացիայի անխափափ ծառայություն, հայտնի ինչպես՝ Unity Cloud Build։

2015 թվականին Unity Technologies-ը գնեց SilkCloud-ը, որը զբաղվում էր առցանց առևտրի մշակմամբ Շանհայում։

GDC 16-ի ժամանակ Unity Technologies-ը հայտարարեց նոր երկու թողարկումների մասին։ Unity Certification, որը կօգնի մշակողներին ցույց տալ իրենց հմտությունները և գիտելիքները Unity-ում, և Unity Collaborate-ը, որը թույլ էր տալիս միանգամից մի քանի մշակողնիերի հասանելիություն ստանալ նախագծին՝ հեռակա տարբերակով։

## Ծանոթագրություններ

Կատեգորիա:Առցանց ծառայություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Չափելով աշխարհը

**«Չափելով աշխարհը»** (), 2012 թվականի գերմանական պատմակենսագրական ֆիլմ՝ նվիրված երկու գիտնականների՝ մաթեմատիկոս Կառլ Գաուսի և էնցիկլոպեդիստ, ճանապարհորդ Ալեքսանդր Հումբոլդտի կյանքին։ Նկարահանվել է Դենիել Կելմանի համանուն վեպի (2005) հիման վրա։

## Սյուժե
Ֆիլմը պատմում է հանճարեղ մաթեմատիկոս Կառլ Ֆրիդրիխ Գաուսի և բնագետ Ալեքսանդր ֆոն Հումբոլդտի կյանքի մասին, որոնցից յուրաքանչյուրը յուրովի է օգնում մարդկությանը ճանաչողության զարգացման գործում։ Մինչ Հումբոլդտը ճանապարհորդում է աշխարհով մեկ և ուսումնասիրում լանդշաֆտը, բուսական և կենդանական աշխարհը, Գաուսը կատարում է ակնառու մաթեմատիկական եզրակացություններ։

## Գլխավոր դերերում
* Ֆլորիան Դեյվիդ Ֆից – *Կառլ Ֆրիդրիխ Գաուս
* Լենարտ Հանսել – *Կառլ Ֆրիդրիխ Գաուս (մանկության տարիներին)
* Ալբրեխտ Շուխ – *Ալեքսանդր ֆոն Հումբոլդտ
* Աարոն Դենկել – *Ալեքսանդր ֆոն Հումբոլդտ (մանկության տարիներին)
* Ժերեմի Կապոն – *Էմե Բոնպլան
* Կատարինա Թալբախ – *Դորոթեա Գաուս
* Մայքլ Մերտենս – *Կարլ Վիլհելմ Ֆերդինանդ Բրաունշվեյգ
* Դավիթ Կրոս – *Գաուսի եղբայրը
* Կառլ Մարկովից – *ուսուցիչ Բյուտներ
* Պետեր Մատիչ – *Իմմանուել Կանտ

## Արտադրություն
Նկարահանումները տեղի են ունեցել Գերմանիայում (Պրիգնից շրջանի Գորլից և Հոփենրադ քաղաքներում), Ավստրիայում և Էկվադորում։ Ֆիլմի պրեմիերան գերմանական կինոթատրոններում կայացել է 2012 թվականի հոկտեմբերի 25-ին, և առաջին շաբաթվա ընթացքում այն դիտել է 189740 հանդիսատես։ Մինչև տարեվերջ ֆիլմը զբաղեցրել է 10-րդ տեղը գերմանալեզու բոլոր հայտնի ֆիլմերի շարքում և 54-րդ տեղը 2012 թվականի թողարկված բոլոր գերմանական արտադրատեսակների շարքում։

Ֆիլմը հիմնականում դրական արձագանքների է արժանացել քննադատների կողմից։

## Մրցանակներ
* 2013 - Ավստրիական մրցանակ լավագույն կոստյումների համար Թոմաս Օլախին, Միխայել Օպլին և Մոնիկա Ֆիշեր-Ֆորաուերին՝ լավագույն դիմահարդարման համար,
* 2013 - Romy մրցանակ Սան Մելեսին և Ֆլորիան Դեյվիդ Ֆիցին «Լավագույն դերասան» անվանակարգում,
* 2013 - New Faces Award-ում Ալբրեխտ Շուխի անվանակարգը լավագույն երիտասարդ դերասանի համար,
* 2013 - ներկայացվել է Deutscher Filmpreis մրցանակի Թոմաս Օլախի (լավագույն զգեստներ), Ուդո Կրամերի (լավագույն դեկորացիա) և հանդիսատեսի մրցանակի (Լավագույն ֆիլմ) անվանակարգերում։

## Ծանոթագրություններ

Կատեգորիա:2010-ականների արկածային ֆիլմեր
Կատեգորիա:2010-ականների գերմանական ֆիլմեր
Կատեգորիա:2012 ֆիլմեր
Կատեգորիա:Ավստրիական դրամա ֆիլմեր
Կատեգորիա:Գերմանական արկածային ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական կենսագրական ֆիլմեր
Կատեգորիա:Գերմանական պատմական ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում 18-րդ դարում
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Յոսիակի Բաննո

**Յոսիակի Բաննո** (ճապ․՝ 番野善明, ), ճապոնացի սիրողական աստղագետ   և աստերոիդ հայտնագործող, եղել է Ճապանիայում սիրողական աստղագիտության պիոներներից մեկը։ 1988 թվականի նոյեմբերին ճապոնացի մեկ այլ աստղագետի՝ Տակեշի Ուրատայի հետ միասին հայտնագործել է 4200 Shizukagozen աստղակերպը։

Աշխատել է որպես համակարգչային ինժեներ KEK լաբորատորիայում, որը զբաղվում էր բարձր էներգիայի ֆիզիկայի ուսումնասիրությամբ։ 1991 թվականին մահացել է ճանապարհատրանսպորտային պատահարի արդյունքում՝ լաբորատորիայից տուն գնալիս։

Ի նշան իր արժանիքների՝ աստերոիդներից մեկին տրվել է նրա անունը՝ (3394) Բաննո  (3394 Banno)։

## Տես նաև
* Մասայուկի Իվամոտո 
* Նոբուհիրո Կավասատո

## Ծանոթագրություններ

Կատեգորիա:Ճապոնացի աստղագետներ
Կատեգորիա:Աստերոիդ հայտնաբերողներ
Կատեգորիա:Ավտոճանապարհային վթարներից զոհվածներ
Պրիկասո

**Թիմոթի Ջեյմս Ֆրենսիս «Թիմ» Փետչ** (), առավել հայտնի է **Պրիկասո** () կեղծանունով, ավստրալիացի սկանդալային նկարիչ, ով լայն ճանաչում է ձեռք բերել նկարներ ստեղծելիս իր առնանդամը, ամորձապարկը, հետույքը կիրառելու շնորհիվ։

Քանիցս նկարել է քաղաքական հայտնի գործիչների՝ Թոնի Բլերին, Բարաք Օբամային, Ջորջ Բուշին և այլոց։

## Կենսագրություն
Ծննդյան ճշգրիտ տարեթիվը հայտնի չէ. ենթադրվում է, որ ծնվել է 1949—1950 թվականներին Միացյալ Թագավորությունում։ Հաճախել է Չիչեսթերի, ապա՝ Ուայթ կղզու դպրոցը, որից հետո ուսումը շարունակել է Պորթսմութի արվեստների քոլեջում, այնուհետև՝ Արևմտյան Անգլիայի թագավորական ակադեմիայում։ Չկարողանալով դիպլոմ ստանալ գեղարվեստի գծով՝ մասնակցել է կահույքի դիզայնի դասընթացների, դարձել շինարար։

1977 թվականին տեղափոխվել է Ավստրալիա։ 1978—1982 թվականներին տարբեր պատկերասրահներում ներկայացրել է իր փայտափորագրական և այլ աշխատանքները։ 1984 թվականին քրոջ հետ ստեղծել է խեցեգործական Hellfire Pottery ստուդիան, որտեղ պատրաստել են բրուտագործական, կերամիկական տարբեր ապրանքներ։

2002 թվականին աշխատանքի է անցել պատկերասրահներից մեկում, միաժամանակ հանդես է եկել որպես դիմանկարիչ, շարժեր է նկարել Քվինսլենդի առևտրի կետերում։

Առնանդամը կիրառելով նկարներ ստեղծելու գաղափարը հղացել է 2005 թվականին։ 2006 թվականին վերցրել է «Pricasso» կեղծանունը, որն ստացել է *prick*-ը (առնանդամի ժարգոնային անվանումը) միաձուլելով *Picasso*-ի (Պիկասո) *asso* կտորին։

## Պատկերասրահ

File:Jimmy Wales by Pricasso (cropped).jpg|Ջիմի Ուեյլս
File:Milton the Dog by Pricasso.jpg


## Ծանոթագրություններ

## Արտաքին հղումներ
* Պրիկասոյի պաշտոնական կայքէջը
* В семье не без фрика — Его величество генитальность

Կատեգորիա:Ավստրալիացի նկարիչներ
Կատեգորիա:Ստեղծագործական կեղծանուններ
NGC 7840

**NGC 7840** (այլ նշանակումներ՝ **PGC 1345780**), առանց ձողիկի պարուրաձև գալակտիկա Ձկների համաստեղությունում։ Հայտնաբերվել է 1864 թվականի նոյեմբերի 29-ին գերմանացի աստղագետ Ալբերտ Մարթի կողմից։

[thumb|NGC 7840 ([2MASS)]]
Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 7840

7840
Կատեգորիա:Ձկներ (համաստեղություն)
Կատեգորիա:1864 թվականին հայտնաբերված աստղագիտական մարմիններ
Կատեգորիա:Գալակտիկաներ այբբենական կարգով
NGC 4039

**NGC 4039** (այլ նշանակումներ՝ **ESO 572-48**, **MCG -3-31-15**, **UGCA 265**, **ARP 244**, **VV 245**, **PGC 37969**), պարուրաձև գալակտիկա Ագռավ համաստեղությունում։ NGC 4038 և NGC 4039 գալակտիկաները փոխազդող գալակտիկաների զույգ են, որոնք կոչվում են «Անտենաներ»։

[thumb|300 px|left|[NGC 4038 և NGC 4039 փոխազդող գալակտիկաները: Ձախ կողմում բարձր անկյան տակ պատկերն է, աջ կողմում՝ գալակտիկաների միջուկների ընդլայնված պատկերը՝ ձախ նկարից ընդգծված հատվածով:]]

NGC 4039-ը մտնում է NGC 4038 գալակտիկաների խմբի մեջ։ Բացի NGC 4039-ից, խումբը ներառում է նաև 25 այլ գալակտիկաներ։

## Ծանոթագրություններ

## Գրականություն
# 
# 
# 
# 
# 
# 
# 
# 
# 
# 

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 4039

4039
Կատեգորիա:Ագռավ (համաստեղություն)
Աճեմյան փողոց (Գյումրի)

**Աճեմյան փողոց** (նաև՝ **Վարդան Աճեմյան փողոց**), փողոց Հայաստանի Շիրակի մարզի Գյումրի քաղաքում։ Գտնվում է «Կումայրի» պատմամշակութային արգելոց-թանգարանի տարածքում։ Անվանակոչվել է ի պատիվ հայ անվանի թատերական գործիչ Վարդան Աճեմյանի։

## Պատմություն
Փողոցը կրում է հայ թատերական նշանավոր գործիչ Վարդան Աճեմյանի անունը։

## Պատմամշակութային հուշարձաններ

* № 1 բնակելի տուն (Սամսոնի տուն)
* № 2 Խալաթյանցի եկամտաբեր տուն
* № 3 Վլասովի տուն
* № 4 Խալաթյանցի եկամտաբեր տուն
* № 5 Վլասովի տուն
* № 6 բնակելի տուն
* № 7 Բզնունիների տուն
* № 8 բնակելի տուն
* № 9 բնակելի տուն
* № 10 բնակելի տուն
* № 15 Յուզբաշովների տուն
* № 16 բնակելի տուն
* № 18 բնակելի տուն
* № 19 բնակելի տուն
* № 20 բնակելի տուն
* № 21 բնակելի տուն
* № 26 Էլբակյանների տուն
* № 28 բնակելի տուն
* № 31 բնակելի տուն
* № 33 Հայկ Բժշկյանի տուն
* № 35 բնակելի տուն
* № 37 բնակելի տուն 
* № 39 Գնդապետի տուն
* № 40 1 դպրոցի շենք
* № 41 Գնդապետի տուն
* № 42 բնակելի տուն
* № 43 Գնդապետի տուն
* № 46 բնակելի տուն
* № 48 Գամյանովի տուն
* № 49 բնակելի տուն
* № 52 բնակելի տուն
* № 53 բնակելի տուն
* № 54 Գարգալոյանի տուն
* № 55 բնակելի տուն
* № 56 բնակելի տուն
* № 57 բնակելի տուն
* № 63 բնակելի տուն
* Գերմանացի ռազմագերիների գերեզմանոց

## Նշանակալի օբյեկտներ
* Գյումրիի №1 ավագ դպրոց
* Գյումրիի հին բանտի շենք

## Հատվող փողոցներ

* Շչորսի փողոց
* Վահան Չերազի փողոց
* Հովհաննես Թումանյան
* Մայակովսկու փողոց
* Տերյան փողոց

Կատեգորիա:Գյումրիի փողոցներ
Psyonix

**Psyonix Inc.**, ամերիկյան ընկերություն, որը զբաղվում է համակարգչային խաղերի մշակմամբ, և տեղակայված է Սան Դիեգոյում (Կալիֆոռնիա)։ Հիմնադրվել է 2000 թվականին Դեյվ Հայձվուդի կողմից։ Ընկերությունը հայտնիություն է ստացել Rocket League խաղի շնորհիվ, որը թողարկվել է 2015 թվականին։ Psyonix-ը գնվել է 2019 թվականի մայիսին Epic Games-ի կողմից։

## Պատմություն
Ընկերությունը հիմնադրվել է 2000 թվականին Դեյ Հայձվուդի կողմից, այն բանից հետո երբ մշակեց և թողարկեց WebSite Machines ծրագրային ապահովումը, և գրանցել է 2001 թվականի ապրիլի 30-ին։ Ընկերության առաջին նախագիծը դարձավ Proteus-ը։ 2004 թվականին ընկերությունը տեղափոխվեց սկզբնական գլխավոր գրասենյակից՝ Սաթելլիթ Բիչից (Ֆլորիդա), Ռոլի (Հյուսիսային Կալիֆորնիա), իսկ հետագայում՝ 2005 թվականին տեղափոխվեց նույն նագանգի Կէրի քաղաք, որից հետո 2009 թվականին տեղափոխվեց Սան Դիեգո (Կալիֆոռիա)։

2008 թվականին ընկերությունը թողարկեց Supersonic Acrobatic Rocket-Powered Battle-Cars և Monster Madness։ Grave Danger խաղերը, սրա հետ մեկ տեղ շարունակում էր աշխատանքներ իրականացնել այլ նախագծերի վրա, այդ թվում պայմանագրային, խոշոր բյուջե ունեցող նախագծեր։ Հետո ընկերությունը սկսեց աշխատանքներ իրականացնել Battle-Cars, Rocket League խաղերի վրա, որոնք գրանցեցին փայլուն հաջողություն, հավաքելով ավելի քան 70 միլլիոն դոլլար։ Rocket League խաղի գրանցած հաջողությունը ոգևորեց ընկերությանը փոխել բիզնես մոդելը, որի արդյունքում սկսեց ավելի շատ աշխատանքներ իրականացնել սեփական նախագծերի վրա, այլ պայմանագրային նախագծերի վրա աշխատելու փոխարեն։

2019 թվականի մայիսի 1-ին ընկերությունը գնվեց Epic Games-ի կողմից։

## Մշակված խաղեր

### Մասնակցել է մշակմանը
* 2004 — *[[Unreal Tournament 2004]]*
* 2006 — *[[Gears of War]]*
* 2007 — *[[Unreal Tournament 3]]*
* 2011 — *[[Bulletstorm]]*
* 2011 — *[[Homefront]]*
* 2012 — *[[Mass Effect 3]]*
* 2012 — **

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Լուսարձակի էֆեկտ

**Լուսարձակի էֆեկտ**, հոգեբանական էֆեկտ, որը ցույց է տալիս մարդու միտումը՝ վերագնահատելու այն, թե որքանով են նկատելի մարդու գործողությունները և նրա արտաքին տեսքը ուրիշների համար։

Լուսարձակի էֆեկտի իմաստն այն է, որ մարդու արտաքին տեսքի տեսանելիությունը և նրա գործողությունները չափազանցված են իր կողմից, կարծես նա լուսավորված է լուսարձակով։ Այլ կերպ ասած՝ մարդը հավատում է, որ լուսարձակը միշտ փայլում է իր վրա՝ անընդհատ գրավելով մարդկանց ուշադրությունը։

## Ուսումնասիրման պատմություն
Այս էֆեկտը առաջինը նկատել և սկսել է ուսումնասիրել ամերիկացի հոգեբան և Արվեստների ու գիտությունների ամերիկյան ակադեմիայի անդամ Թոմաս Գիլովիչը ()։ Ավելի ուշ սոցիալական հոգեբան, Ուիլյամս քոլեջի (ԱՄՆ)պրոֆեսոր  Քենեթ Սավիցկու ()  հետ միասին նրանք դրան տվել են «լուսարձակի էֆեկտ» անվանումը։ Էֆեկտն առաջին անգամ նկարագրվել է «Current Directions in Psychological Science» ամսագրում 1999 թվականին։

Թոմաս Գիլովիչը տարիներ շարունակ զբաղվել է այս էֆեկտի ուսումնասիրությամբ, նույնիսկ տերմինի հայտնվելուց առաջ։ Դեյվիդ Քենին () և Բելլա Դեպոլոն () հետազոտություն են անցկացրել, որի ընթացքում ցանկացել են պարզել՝ արդյոք մարդիկ գիտեն, թե ինչպես են իրենց տեսնում շրջապատողները։ Հեղինակները ենթադրում էին, որ դրանք հիմնված կլինեն իրենց սեփական ընկալման վրա։ Հետազոտության արդյունքները ցույց են տվել, որ անհատի կարծիքն այն մասին, թե ինչ են մտածում ուրիշներն իր մասին, տարբերվում է նրանից, թե իրականում մարդիկ ինչ են մտածում իր մասին։

## Էմպիրիկ հետազոտություն
Թոմաս Գիլովիչի, Վիկտորյա Մեդվեկի () և Թոմաս Կրյուգերի () հետազոտության ընթացքում հետազոտվողներին խնդրել են ամբողջ օրը քայլել տարօրինակ վերնաշապիկով, իսկ դրանից հետո գնահատել, թե քանի մարդ է նկատել այն։ Արդյունքում փորձարկվողների գնահատականները երկու անգամ ավելի բարձր էին, քան իրական թիվը։

Սրա գործնական հետևանքն այն է, որ մարդն ավելի քիչ է ուշադրության կենտրոնում, քան կարծում է։ Մի կողմից անհատը, ի տարբերություն իրավիճակային գործոնների, տեսանելի է դիտորդների համար (սա ցույց է տալիս վերագրման հիմնարար սխալ), բայց մյուս կողմից, նա այնքան էլ նկատելի չէ, որքան թվում է։ Քենեթ Սավիցկին պնդում է, որ մարդը չի կարող լիովին ազատվել շփոթմունքից, երբ զգում է, որ սխալ է թույլ տալիս։ Բայց նա կարող է գիտակցել, թե որքան է չափազանցնում դրա ազդեցությունը։

Թոմաս Գիլովիչը, Վիկտորիա Մեդվեկը և Քենեթ Սավիցկին պնդում են, որ անհատների գործողությունները և նրանց կարծիքը այն մասին, թե ինչպես են նրանք ընկալվում ուրիշների կողմից, ազդում են լուսարձակի էֆեկտի վրա։ Հեղինակների կարծիքով՝ այն իրավիճակներում, որոնցում ներգրավված են խոշոր խմբեր (օրինակ՝ դասախոսություն կամ սպորտային մրցույթ), ուշադրությունը բաժանվում է անհատի և խմբի գործողությունների միջև։ Ուշադրության բաժանման անհնարինությունը անհատներին հանգեցնում է այն փաստին, որ նրանք գերագնահատում են իրենց հասակակիցների կողմից տրված բացասական գնահատականը։

## Ծանոթագրություններ

## Գրականություն
* Аронсон Э., Уилсон Т., Эйкерт Р. Социальная психология. Психологические законы поведения человека в социуме. — СПб.։ Прайм-ЕВРОЗНАК, 2002. — 560 с. — ISBN 5-93878-134-5.

Կատեգորիա:Մարդկային վարք
Կատեգորիա:Կոգնիտիվ խախտումներ
Հերբերտ Քամալով

**Հերբերտ Լեոնի Քամալով**  (, ), ազգությամբ հայ ուկրաինացի քիմիկոս, քիմիական գիտությունների դոկտոր, Ուկրանիայի ԳԱԱ և ՀՀ ԳԱԱ անդամ, Ուկրաինայի ԳԱԱ Ա. Վ. Բոգատսկու անվան ֆիզիկաքիմիական ինստիտուտի բաժնի վարիչ, Ուկրաինայի գիտության և տեխնիկայի վաստակավոր գործիչ, Ուկրանիայի պետական մրցանակակակիր։

## Կենսագրություն
Հերբերտ Քամալովը ծնվել է 1940 թվականին, Բաքու քաղաքում։ 1963 թվականին ավարտել է Օդեսայի պետական համալսարանը, որից հետո աշխատել է օրգանական քիմիայի ամբիոնում։ 1978 թվականին նշանակվել է Ուկրաինայի ԳԱԱ ֆիզիկայի և քիմիայի ինստիտուտի կատալիզի բաժնի վարիչ (Օդեսա), իսկ 1985 թվականին՝ Օդեսայի համալսարանի օրգանական քիմիայի ամբիոնի մասնաճյուղի վարիչ։ Մի շարք գիտական աշխատությունների համար 2003 թվականին արժանացել է Ուկրաինայի պետական մրցանակի՝ գիտության և տեխնիկայի ոլորտում։ 2009 թվականի փետրվարի 4-ին ընտրվել է Ուկրաինայի ԳԱԱ իսկական անդամ՝ ֆիզիկական քիմիայի մասնագիտությամբ։

Հերբերտ Քամալովը մոտ 600 գիտական աշխատության, մեկ մենագրության, 14 գրախոսության, 235 հոդվածի, 38 գյուտի հեղինակ էր։

## Ծանոթագրություններ

## Արտաքին հղումներ
* 70-летия академика НАН Украины Г. Л. Камалова // Вісн. НАНУ. 2010. № 6. 
* Энциклопедия современной Украины

Կատեգորիա:ՀՀ ԳԱԱ արտասահմանյան անդամներ
Կատեգորիա:Ուկրաինացի քիմիկոսներ
Կատեգորիա:Քիմիական գիտությունների դոկտորներ
Երբ երգում են սոխակները

**«Երբ երգում են սոխակները»** (), 1958 թվականի խորհրդային գեղարվեստական ֆիլմ, որը նկարահանել է ռեժիսոր Եվգենի Բրյունչուգինը։

## Սյուժե
«Տրուդ» կոլտնտեսությունում նրա նախագահ Զավիրյուխան ստեղծում է բոլոր պայմանները կթվորուհի Կատյա Կվիտկոյի աշխատանքի համար, նրա նպատակն է սոցիալական մրցումներում Կատյային ցույց տալ որպես ռեկորդակիր, փառքի արժանացնել նրան և միևնույն ժամանակ ինքն էլ հայտնի դառնալ։ Հաշվետվությունը չփչացնելու համար ամենավատ կովերը Զավիրյուխան տալիս է Մարիան Կուդելին՝ լավագույն կթվորուհուն, որն անընդհատ քննադատում է կոլտնտեսությունը ղեկավարելու նրա մեթոդները։ Կատյան, որը գտնվում է լրագրողների ուշադրության կենտրոնում, դառնում է ամբարտավան և սկսում է չնկատել իրեն սիրահարված Վասիլիին, ում հետ նա հարաբերություններ ուներ նախկինում։ Հեշտությամբ լավ կովերից ռեկորդային քանակի կաթ ստանալով՝ Կատյան ավելի շատ ուշադրություն է դարձնում հանդիսավոր աղմուկին, և նրա անուշադրության պատճառով սատկում է ռեկորդակիր կով Կախարդուհին։ Կատյան մթերած կաթի քանակով զբաղեցնում է միայն հինգերորդ տեղը։ Մարյանան, խնամելով իր թվացյալ անարժեք կովերին, առավոտից երեկո աշխատելով ֆերմայում, շուտով անցնում է առաջին տեղը՝ միաժամանակ օգնելով Կատյային՝ վերականգնել հարաբերությունները Վասիլիի հետ։

## Դերերում
* Նադեժդա Չերեդնիչենկո – *Կատյա Կվիտկո
* [[Ադա Ռոգովցևա]] – *Մարյանա Կուդելյա
* Վալենտին Գրուդինին – *Տիմոֆեյ Տիմոֆեևիչ Զավիրյուխա, «Տրուդ» կոլտնտեսության նախագահ
* [[Յուրի Մաժուգա]] – *Վասիլի Զախարովիչ Մորոզ, կենդանիների տեխնիկ
* Դմիտրի Դուբով – *Ֆեոդոր
* Զինաիդա Յուրչենկո – *Վասիլինա
* Վիկտոր Մյագկի – *Ալեքսանդր Իվանովիչ, շրջկոմի քարտուղար
* [[Անտոն Դունայսկի]] – *Օստապովիչ
* Նոննա Կոպերժինսկայա – *Ուստինա
* [[Սոֆյա Կարամաշ]] – *Դեմիդովնա, Կատյայի մայրը
* Օլգա Նոժկինա – *Գորպինա Աֆանասևնա, Մարյանայի մայրը
* [[Օլեգ Բորիսով]] – *Կուզյա, նախագահի վարորդը
* Յուրի Լիսենկո – *Պանաս, պահեստապետ
* Լեոնիդ Դանչիշին – *Պետրո
* Դմիտրի Կապկա – *հովիվ
* [[Միշա Չեռնով]] – *Միտկա, հոտաղ
* Պյոտր Միխնևիչ – *Ֆերապոնտ
* [[Եվգենի Բալիև]] – *թղթակից

Սցենարի հեղինակը՝ Լիդիա Կոմպանեցը, հանդես է եկել անասնաբույծների ժողովին եկած կոլտնտեսուհու էպիզոդիկ դերում։

## Ծանոթագրություններ

## Գրականություն
* *Вовк П.* — «Коли співають солов'ї» (Фільм) // Радянська Україна, 1957, 24 квітня.
* *Лазарєв Ю.* — В полоні схеми (Фільм «Коли співають солов'ї») // Радянська культура, 1957, 19 травня.
* *Глинський І.* — Герой сценарію — колгоспна молодь («Коли співають солов'ї» — фільм) // Вінницька правда, 1957, 26 березня.

## Աղբյուրներ
* Когда поют соловьи // Советские художественные фильмы։ 1958—1963 / ВГФК, Москва. — М.։ Искусство, 1968. — стр. 635

Կատեգորիա:1950-ականների ռուսերեն ֆիլմեր
Կատեգորիա:1956 ֆիլմեր
Կատեգորիա:1957 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Շողշողուն աշխարհ (ֆիլմ)

**«Շողշողուն աշխարհ»** (), 1984 թվականի խորհրդային լայնաֆորմատ կինոնկար, որը նկարահանել է ռեժիսոր Բուլատ Մանսուրովն Ալեքսանդր Գրինի համանուն վեպի և պատմվածքների հիման վրա։

## Սյուժե
Զուրբաղան քաղաքի կրկեսում անսպասելիորեն հայտնվում է մի խորհրդավոր անծանոթ մարդ, որը թռչելու ունակություն ունի։ Շատերը ներկա են այս ներկայացմանը, բայց կատարվածի մասին մտածում են միայն մի քանի հոգի՝ ծաղրածու Արսին, աշխարհիկ գեղեցկուհի Ռունան և նրա հայրը՝ Սադի Դաուգովետը, որը միլիարդատեր է և երկրի գաղտնի տիրակալը։ Հարուստների հրամանով նրա եղբայրը՝ գաղտնի ոստիկանության նախարար Չապի Դաուգովետը, ձերբակալում է Դրուդին։

Սադին փորձում է պարզել թռչող մարդու գաղտնիքը, սակայն նա ընդհանրապես չի հետաքրքրվում աշխարհիկ բարիքներով։ Միևնույն ժամանակ Դրուդին չի վախեցնում նաև բանտարկությունը, բայց Ռունան երիտասարդին համոզում է փախչել և հրավիրում է նրան հանդիպելու իր հորը պատկանող գաղտնի կղզում։ Այնտեղ տանող ճանապարհին թռչող մարդը հանդիպում է փարոսի պահապանին՝ Ստեբսին, ումից իմանում է Սադի Դաուգովետի և նրա դաժան փորձերի մասին։ Այս փորձերից մեկը մայրամուտի ցուցադրումն է Տավի անունով աղջկան, որը մինչ այդ տասնութ տարի դաստիարակվել էր լիակատար մթության մեջ։

Փորձի արդյունքը հիասթափեցնում է Դաուգովետին և նրա ընկերներին։ Հետո նրանք որոշում են վերացնել աղջկան՝ որպես ոչ պետքական օբյեկտ։ Սակայն Դրուդն օգնության է հասնում Տավիին։ Դա Ռունայի մոտ խանդ է առաջացնում, և նա համաձայնության է գալիս իր հոր հետ թռչող մարդուն բռնելու հարցում։

## Դերերում
* Տիյտ Խրյամ – *Դրուդ
* [[Իլզե Լիեպա]] – *Ռունա, Սադի Դաուգովետի դուստրը
* Պավել Կադոչնիկով – *Սադի Դաուգովետ, միլիարդատեր, պետության գաղտնի տիրակալ / Չապիե Դաուգովետ – *գաղտնի ոստիկանության նախարար
* Յուլլե Տուդրե – *Տավի, փարոսի սպասավորի դուստրը
* Լև Պրիգունով – *Գրատիս
* Ալեքսանդր Վոկաչ – *Գրանտոմ, Սադի Դաուգովետի հոգեբանը
* Լեոնտի Պոլոխով – *Ստեբս, փարոսի պահապան
* Գլեբ Ստրիժենով – *Արսի, ծաղրածու
* Վլադիմիր Ֆերապոնտով – *Աղասից, կրկեսի տնօրեն
* Յուրի Կատին-Յարցև – *բժիշկ Սթիվի
* Ալեքսեյ Ֆոֆլին – *տղա

## Նկարահանող խումբ
* Սցենարի հեղինակ և բեմադրող ռեժիսոր՝ Բուլատ Մանսուրով
* Բեմադրող օպերատոր՝ Նիկոլայ Վասիլկով
* Նկարիչներ՝ Դավիթ Վինիցկի, Սերգեյ Վորոնկով
* Կոմպոզիտոր՝ Ալեքսանդր Լունաչարսկի

## Մրցանակներ
* 1986 - Պորտուի գիտաֆանտաստիկ ֆիլմերի միջազգային կինոփառատոնի հատուկ մրցանակ

## Ծանոթագրություններ

## Գրականություն
* 
* 

## Արտաքին հղումներ
* «Փայլուն աշխարհ» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Օրելեն Չուամենի

**Օրելեն Չուամենի** (, ), կամերունական ծագումով ֆրանսիացի ֆուտբոլիստ, «Ռեալ Մադրիդի» և Ֆրանսիայի հավաքականի կիսապաշտպան։

## Ակումբային կարիերա
Չուամենին ծագումով Ռուանից է։ Ֆուտբոլով սկսել է զբաղվել Արտիգի դպրոցում, որտեղից 11 տարեկանում տեղափոխվել է «Բորդոյի» ակադեմիա։ 2017/2018 մրցաշրջանից եղել է ակումբի երկրորդ թիմի խաղացող։ Նա իր նորամուտը նշել է 2017 թվականի օգոստոսի 19-ին՝ «Անգլե Ժենեի» երկրորդ թիմի դեմ մենամարտում։ Ընդհանուր առմամբ, մեկնարկային մրցաշրջանում անցկացրել է 16 հանդիպում՝ 3 անգամ աչքի ընկնելով։ Դեբյուտային գոլը գրանցվել է 2017 թվականի մայիսի 13-ին, երբ Չուամենին գրավել է «այծի» դարպասը։

2018 թվականի հունիսի 16-ին չորս տարվա պայմանագիր է կնքել «Բորդոյի» հետ։ Չուամենիին իրենց թիմում տեսնել հավակնում էին «Յուվենտուսն» ու «Միլանը»։ 2018/2019 մրցաշրջանից առաջ հավաքներ է անցկացրել հիմնական թիմի հետ։ Օգոստոսի 12-ին նշել է նորամուտը Լիգա 1-ում «Ստրասբուրգի» դեմ խաղում։ Չուամենին խաղադաշտ է դուրս եկել մեկնարկային կազմում և 72-րդ րոպեին փոխարինվել է Թոմ Բաշիչով։ Ամբողջ մրցաշրջանում անցկացրել է 10 հանդիպում Լիգայում և աչքի չի ընկել արդյունավետ գործողություններով։

2020 թվականի հունվարի 29-ին հայտարարվել է, որ Չուամենին տեղափոխվում է «Մոնակո»։ 2021 թվականի հունվարի 23-ին պրոֆեսիոնալ կարիերայում խփել է իր առաջին գոլը՝ գրավելով «Մարսելի» դարպասը։

2022 թվականի հունիսի 11-ին 80 միլիոն եվրոյով տեղափոխվել է «Ռեալ Մադրիդ»։

2022 թվականի օգոստոսի 10-ին նվաճել է իր առաջին գավաթը ակումբային կարիերայում՝ ՈՒԵՖԱ-ի Սուպերգավաթի «Ռեալ Մադրիդ»-«Այնտրախտ» խաղում։

## Կարիերան ազգային հավաքականում
2021 թվականի օգոստոսի 26-ին Ֆրանսիայի հավաքականի գլխավոր մարզիչ Դիդիե Դեշամն առաջին անգամ հրավիրել է Չուամենիին՝ մասնակցելու 2022 թվականի աշխարհի առաջնության ընտրական փուլի՝ Բոսնիա և Հերցեգովինայի, Ուկրաինայի և Ֆինլանդիայի հավաքականների դեմ խաղերին։ 2021 թվականի սեպտեմբերի 1-ին նշել է իր նորամուտը Ֆրանսիայի հավաքականում Բոսնիա և Հերցեգովինայի դեմ խաղում՝ 46-րդ րոպեին խաղադաշտ դուրս գալով Թոմ Լեմարի փոխարեն։ Հաջորդ խաղում, որը տեղի է ունեցել 2021 թվականի սեպտեմբերի 4-ին Ուկրաինայի հավաքականի դեմ, առաջին անգամ դուրս է եկել մեկնարկային կազմում։

2022 թվականի նոյեմբերի 9-ին ընդգրկվել է Ֆրանսիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Վիճակագրություն
*2022 թվականի մայիսի 21-ի տվյալներով*

## Ձեռքբերումներ
**«[[Ռեալ Մադրիդ]]»**
* ՈՒԵՖԱ-ի սուպերգավաթակիր - 2022

**Ֆրանսիայի հավաքական**
* ՈՒԵՖԱ Ազգերի լիգայի հաղթող - 2020/21

## Ծանոթագրություններ

## Արտաքին հղումներ
* Օրելեն Չուամենիի էջը «Մոնակոյի» կայքում

Կատեգորիա:Բորդոյի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Նեյփերի լոգարիթմ

**Նեյփերի լոգարիթմ** (անգլ.՝ *Napierian* *(Naperian) logarithm*), սովորաբար այսպես է կոչվում բնական լոգարիթմը։ Ջոն Նեփյերը, ում անունը կրում է ֆունկցիան, նկարագրել է մի ֆունկցիա, որը չի համընկնում ժամանակակից բնական լոգարիթմի հետ։ Հետևաբար, Նեյփերի լոգարիթմը կարող է ընկալվել նաև որպես այն ֆունկցիան, որը նա օգտագործել է.

:
: \mathrm{NapLog}(x) = \frac{\log \frac{10^7}{x}}{\log \frac{10^7}{10^7 - 1}}:

Սա լոգարիթմների բաժանման քանորդն է, ուստի հիմքի ընտրությունը կարևոր չէ։ Ժամանակակից պատկերացումների համաձայն՝ այս արտահայտությունը լոգարիթմ չէ։ Այնուամենայնիվ, այն կարելի է վերաշարադրել այսպես.

: \mathrm{NapLog}(x) = \log_{\frac{10^7}{10^7 - 1}} 10^7 - \log_{\frac{10^7}{10^7 - 1}} x

որը որոշակի լոգարիթմի գծային ֆունկցիա է։ Այն ունի լոգարիթմի բազմաթիվ հատկություններ իր ժամանակակից իմաստով, օրինակ.

: \mathrm{NapLog}(xy) = \mathrm{NapLog}(x)+\mathrm{NapLog}(y)-161180950

## Հատկություններ
Նեյփերի լոգարիթմը կապված է բնական լոգարիթմի հետ.

: \mathrm{NapLog} (x) \approx 9999999.5 (16.11809565 - \ln x)

Այն նաև կապված է տասնորդական լոգարիթմի հետ.

: \mathrm{NapLog} (x) \approx 23025850 (7 - \log_{10} x):

Որտեղ

: 16.11809565 \approx 7 \ln \left(10\right) 

և

: 23025850 \approx 10^7 \ln (10):

## Ծանոթագրություններ

## Աղբյուրներ
* .
* .
* .

## Արտաքին հղումներ
* Denis Roegel (2012) Napier’s Ideal Construction of the Logarithms на Loria Collection of Mathematical Tables.

Կատեգորիա:Լոգարիթմներ
Կատեգորիա:Մաթեմատիկայի պատմություն